Kamu bisa jelasin ke aku soal Grobogan Kanto Lampo dalam bahasa bali?

Grobogan Kanto Lampo (aksara Bali: ᬓᬦ᭄ᬢᭀᬮᬫ᭄ᬧᭀ) inggih punika grobogan sané magenah ring Désa Beng, Kecamatan Gianyar, Kabupatén Gianyar, 30 kilométer saking Dénpasar. Grobogan puniki madué tegeh 15 méter, toyannyané alit tur bersih miwah bening. Toyannyané mawit saking toya subak sané bedah tur nrébés ka sor. Ring sor grobogan punika wénten batu-batu sané kasusun alami punika mawinan para wisatawané angob tekén genah puniki. Sakéwanten ri kala masan ujan majanten toya sané wénten ring sornyané ageng. Grobogan Kanto Lampo pinaka grobogan sané kabaos unik sawiréh magenah ring wewidangan sané endép tur dangsah. Taler, ring kalér grobogan punika wénten patoyan sané kasungsung olih krama désa inucap.